Εξαιρετική συσκευή, η καλύτερη επιλογή μεταξύ των android σε αυτό το μέγεθος οθόνης. Αγοράστηκε στην τιμή των 199 ευρώ σε προσφορά προ σχεδόν διμήνου, σε αυτή την τιμή αγοράς δεν υπάρχει κάτι ανταγωνιστικότερο. Στην τιμή των 299 ευρώ που έχει «κολλήσει» εδώ και αρκετό καιρό αποτελεί μια εξαιρετική επιλογή για όποιον/α ενδιαφέρεται για μια συσκευή με πολύ καλή κάμερα φωτογραφιών, εύρυθμη λειτουργία δίχως κολλήματα, αξιοπρεπή ταχύτητα απόκρισης επεξεργαστή καθώς και μπαταρία που η διάρκειά της εντυπωσιάζει (μια μέρα απροβλημάτιστα με βαριά χρήση, δύο ημέρες άνετα με χαλαρή χρήση και μόνιμα ανοιχτά δεδομένα και wi-fi).